**Vuvekisi lebyi nga hakerisiwiki xibalo**

Xana i yini?

Vuvekisi lebyi nga Hakerisiwiki Xibalo byi sunguriwile tanihi nhlohlotelo wo khutaza nhlayiso wa timali emakaya. Nhlohlotelo lowu wu ta kumeka ku sukela hi ti 1 Nyenyankulu 2015.

Xana xi ta tirha njhani?

Vuvekisi lebyi hakerisiwiki xibalo byi ta nyikiwa ntsena eka bangi leti nga layisensiwa, vanyikatindzindzakhombo ta nkarhi wo leha, varhangeri va swikimi swa nhlanganelo leswi tsarisiweke (hi swiwelo swin'wana), Mfumo wa Rixaka, bangi leyi lawuriwaka hi vaveki va mali, bangi khooparethivhi, Bangi ya Poso ya le Afrika-Dzonga, munyikavukorhokeri bya swa timali bya vulawuri na munhu loyi a pfumeleriweke hi cincano lowu layisensiweke ku tirha vukorhokeri byin'we kumbe byo hlaya bya tisekhurithi hi ku ya hi milawu ya cincano. Vanyikavukorhokeri va fanele ku thoriwa hi Hololobye eka Gazete. Hi ku ya hi Nawu, ku ta thoriwa lava nga boxiwa laha henhla.
Nkatsakanyo

* A wu fanelangi ku hakela xibalo xa malinghena, xibalo xa mikavelo kumbe xibalo xa bindzulo eka mitlheriso yo suka eka vuvekisi lebyi.
* munhu u pimeriwile mpimo wa lembe ku katsa na wa vutomi hinkwabyo

| **Lembe ra nhlahluvo** | **Mipimo ya lembe** |
| --- | --- |
| ​2016  | ​30 000  |
| ​2017  | ​30 000  |
| ​2018  | ​33 000  |
| ​2019  | ​33 000  |
| ​2020  | ​33 000  |
| ​2021  | ​36 000  |

* Tsundzuka leswaku xiphemu xihi na xihi xa mpimo wa lembe lexi nga tirhisiwangiki (ku nga, leswaku a xi yisiwangi emahlweni eka lembe leri landzelaka ra nhlahluvo).
	+ Xikombiso xa 1:
* 2020 Lembe ra Nhlahluvo
	+ Mpimo wa lembe i R33 000
	+ Muhakelaxibalo X u vekisile R27 000.
	+ Xiphemu lexi nga tirhisiwangiki xa R6000 a xi hundziseriwangi eka lembe leri landzelaka ra nhlahluvo
* Xikombiso xa 2:
2021 Lembe ra Nhlahluvo
	+ Mpimo wa lembe i R36 000
	+ Laha muhakelaxibalo a vekiseke R40 000
		- Ku ta va na na nxupulo wa 40% eka ntsengo wo tlula mpimo lowu nga ehenhla ka R36 000
		- Kwalaho, R40 000 hansi R36 000 = R4 000 X 40% = R1 600 ya nxupulo yi ta hakeriwa eka SARS.
		- Nxupulo lowu wu engeteriwa eka xibalo xa ntolovelo lexi faneleke ku hakeriwa eka nhlahluvo.
	+ Munhu wihi na wihi (ku katsa na vana lavatsongo) a nga va na vuvekiso lebyi nga hakeriki xibalo byo tlula byin'we, hambiswiritano, mpimo wa lembe i nhlayoxikarhi hi lembe rin'wana na rin'wana ra nhlahluvo. Xikombiso, u nga vekisa R11 000 (Old Mutual), R11 000 (Investec) na R14 000 (Absa).
	+ Ku tlhela ku va na mpimo wa vutomi hinkwabyo wa R500 000 hi munhu.

Nhlamuselo

| **Lembe ra nhlahluvo** | **Vekisiweke** |
| --- | --- |
| ​2016  | ​30 000  |
| ​2017  | ​30 000  |
| ​2018  | ​33 000  |
| ​2019  | ​33 000  |
| ​2020  | ​33 000  |
| ​2021  | ​36 000  |
| ​2022  | ​36 000  |
| ​2023  | ​36 000  |
| ​2024  | ​36 000  |
| ​2025  | ​36 000  |
| ​2026  | ​36 000  |
| ​2027  | ​36 000  |
| ​2028  | ​36 000  |
| ​2029  | ​36 000  |
| ​2030  | **​20 000 \*Noti ya 1** |
| Ntsengo  | ​500 000  |
| *\*\*Noti ya 1: Leyi pimeriweke eka mpimo wa vutomi hinkwabyo wa R500 000* | ​ |

* Tsundzuka leswaku loko mitlheriso eka vuvekisi yi nghenisiwa eka xuma lexi humesiweke, nsalo wu nga va wu hundzile mpimo wa lembe na/kumbe wa vutomi hinkwabyo. Ku nyikiwa ka xuma eka mitlheriso leyi yi nga eka akhawunti a yi kumbhi mpimo wa lembe kumbe wa vutomi hinkwabyo.
* Xikombiso: loko munhu a vekisile R36 000 eka lembe ra nhlahluvo ra 2021 naswona ntlheriso eka vuvekisi i ntswalo wa R5 000, lowu ku nga xuma, ntsengo hinkwawo eka akhawunti wu ta va R41 000. Ntsengo wa ntswalo wa R5000 a wu tekiwi tanihi hakelo.
* Leswi swi fanele ku hambanisiwa laha munhu a tekaka mbuyelo eka vuvekisi (tanihi xikombiso lexi nga laha henhla xa R5000) no vekisa hi vuntshwa ntsengo wolowo eka akhawunti yo fana ya vuvekisi leyi nga hakerisiwiki xibalo, ntsengo wolowo i hakelo leyintshwa no khumba mipimo ya lembe na ya vutomi hinkwabyo hamimbirhi. Nawu wo fana wu ta tirhisiwa loko xiphemu xihi na xihi xa xuma xi tekiwa no vekisiwa hi vuntshwa eka akhawunti yo fana ya vuvekisi leyi nga hakerisiwiki xibalo kumbe vuvekisi byihi na byihi lebyi hakerisiwiki xibalo.
* Mirhurhiso exikarhi ka tiakhawunti ta vuvekisi lebyi nga hakerisiwiki xibalo yi sungula ku tirha hi ti1 Nyenyankulu 2018. Vatswari va nga vekisa hi ku yimela n'wana wa vona loyi a ha ri ki lotsongo. N'wana lontsongo u ta tirhisa mipimo ya yena ya lembe kumbe ya vutomi hinkwabyo.
* Tiakhawunti ta vuvekisi lebyi nga hakeleriwiki xibalo ti nge tirhisiwi tanihi tiakhawunti ta tithirasankixini.
* Debit kumbe stop orders na tithiransakixini ta ATM ti nge koteki eka tiakhawunti leti.

Swikombiso swa tiakhawunti leti nga ta ringanela tanihi TFI

* Tidiphoziti leti hakelaka ntswalo wa le henhla (Fixed deposits)
* Unit trusts (nhlanganelo wa swikimi swa vuvekisi)
* Tipholisi tin'wana ta vutomi leti humesiweke hi tindzindzakhombo ta nkarhi wo leha
* Swikumiwa swa vuvekisi leswi katsiweke (linked investment products)
* Exchange traded funds (ETFs) leti tekiwaka tanihi swikimi swa nhlanganelo swa vuvekisi.

Xana ndzi fanele ku endla yini lexi landzelaka?

Vutisa eka munyiki wa vukorhokeri mayelana na ku vekisa eka vuvekisi lebyi hakeriswiki xibalo.

Vanyiki va vukorhokeri va ta nyika SARS, kambirhi hi lembe, hi vuxokoxoko lebyi landzelaka:

* Nhlayo ya timali leti nga hoxiwa eka lembexibalo;
* Nhlayo ya mitsengo leyi nga tekiwa eka lembexibalo.
* Nhlayo ya mitsengo leyi nga rhumeriwa eka lembexibalo.
* Nhlayo ya mivuyiselo eka vuvekisi: ntswalo, miavelano, ku lahleka ka xuma na ku kumiwa ka xuma.

Vanyiki va vukorhokeri va ta nyika vahakeri lava va xibalo hi vuxokoxoko lebyi hi ku va nyika Xitifikheti xa Vuvekisi lebyi nga Hakeriki Xibalo xa IT3(s) hi lembe.